En 44-årig kvinde fra Mors er blevet varetægtsfængslet frem til den 7. marts, efter hun tirsdag blev fremstillet i grundlovsforhør i retten i Holstebro. Det skriver Limfjord Update . Kvinden er sigtet for at true en 30-årig kvinde fra Mors med at skade hendes børn. Truslerne foregik mandag aften over telefonen. Ifølge anklageskriftet skyldes truslerne, at den 44-årige kvinde er indblandet i en bedragerisag, hvor den 30-årige kvindes kæreste skal vidne. Den 44-årige sigtede vil have den 30-årige kvindes kæreste til at trække sit vidneudsagn tilbage, og ellers ville der ske kvindens børn noget. Den v44-årige kvinde nægter, at hun har fremsat truslerne, og er nu varetægtsfængslet i 14. dage.
En 44-årig kvinde fra Mors er sigtet for at true en kvinde med at skade hendes børn. Nu er hun blevet varetægtsfængslet i 14 dage.